సీఐఐ నూతన ఛైర్మన్ ఉత్పల్ సేన్
Sdhamani| Last Modified      గురువారం,  3 ఏప్రియల్ 2008 (15:22 IST)
భారతీయ పారిశ్రామిక సమాఖ్య-ఆంధ్రప్రదేశ్ (,సీఐఐ-ఏపీ) విభాగానికి ఛైర్మన్‌గా ఉత్పల్ సేన్ గుప్తా మరియు వైస్  ఛైర్మన్‌గా హరీష్ చంద్ర ప్రసాద్ పదవీ బాధ్యతలను చేపట్టనున్నారు.
సీఐఐ-ఏపీ విభాగంలో ఏప్రిల్ ఒకటవ తేదీన జరిగిన వార్షిక సమావేశంలో ఉత్పల్ సేన్ గుప్తా, హరీష్ ప్రసాద్‌లు ఈ  పదవులకు ఎన్నుకోబడ్డారు. ఛైర్మన్ పదవికి ఎన్నికవక ముందు ఉత్పల్ సేన్ ఆగ్రో టెక్ ఫుడ్స్ లిమిటెడ్‌కు  ప్రెసిడెంట్‌గా కొనసాగారు. ఖరగ్‌పూర్‌లో మెకానికల్ ఇంజనీరింగ్‌లో గ్రాడ్యుయేట్ పట్టా పుచ్చుకున్న ఇతను  దేశంలోని పలు పారిశ్రామిక సంస్థలతో సత్సంబంధాలు కలిగి ఉన్నారు. అంతేకాకుండా ఇతను రెండు దశాబ్దాల  పాటు ప్రముఖ పారిశ్రామిక సంస్థ హిందూస్థాన్ లీవర్‌లో పనిచేశారు.
సీఐఐ-ఏపీకి వైస్ ఛైర్మన్‌గా ఎంపికైన హరీష్ ప్రసాద్ విద్యుత్తు, మౌలిక రంగాల్లో దిట్ట. ఆయన మెకానికల్  ఇంజనీరింగ్ ఉస్మానియాలో అభ్యసించారు. అనంతరం ఆయన న్యూయార్క్‌లోని బ్రూక్లిన్ కాలేజీలో మాస్టర్ డిగ్రీ  పట్టా కూడా పొందారు.
సంబంధిత వార్తలు